‫כעת חורף…‬
‫אך העולם לא ראה חורף כזה עדיין.‬
‫זהו חורף פוסט-אפוקליפטי.‬
‫לפני 66 מיליון שנים,‬
‫העולם הושמד ברובו המוחלט‬
‫באסון טבע.‬
‫זהו הסיפור על מפלתם של הדינוזאורים…‬
‫ועל כך שמתוך ההריסות‬
‫עלו השורדים שיירשו את הארץ.‬
‫- החיים על פני האדמה -‬
‫- פרק 6: מתוך ההריסות -‬
‫- לפני 66 מיליון שנים -‬
‫סיפורנו מתחיל בתור הקרטיקון…‬
‫ביום שעתיד לשנות את מהלך ההיסטוריה.‬
‫בעבור האדמונטוזאורוס,‬ ‫בצפון אמריקה, זוהי עונת הקינון.‬
‫כרגיל, על הנקבה הזאת לטפל בצאצאיה הרעבים…‬
‫כדי לספק להם את ההתחלה הטובה ביותר לחייהם.‬
‫אלף קילומטרים דרומה משם,‬
‫נקבת טירנוזאורוס בוגרת‬
‫מלמדת את צאצאיה כיצד לצוד.‬
‫אך הם קצת חסרי סבלנות.‬
‫לצעירים יש הרבה ללמוד עדיין.‬
‫אולי יתמזל מזלם יותר מחר.‬
‫במערב, עדר של אלמוזאורוס,‬
‫מהדינוזאורים הגדולים ביותר אי פעם.‬
‫הם מתחילים את יומם‬ ‫כפי שהם עושים כבר דורות רבים,‬
‫בכרסום ניצני אורן רכים.‬
‫אך מתחת לגלים, ליד חופי אפריקה,‬
‫האוקיינוסים גדושים בחיים.‬
‫זוהי ממלכה שנשלטת‬ ‫בידי זוחלים ימיים ענקיים.‬
‫ביחד עם הדינוזאורים,‬
‫הם שולטים בכדור הארץ‬ ‫כבר 150 מיליון שנים. זהו מספר מדהים.‬
‫אך היום הזה עומד להיות יום יחיד במינו.‬
‫אסטרואיד בגודל הר האוורסט‬
‫נע לעבר כדור הארץ‬ ‫במהירות בת 100,000 קילומטרים בשעה.‬
‫פגיעתו תשנה את העולם לנצח.‬
‫הוא משחרר אנרגייה‬ ‫שווה לזו של מיליארד פצצות אטום…‬
‫וגורם לתגובת שרשרת הרסנית של אירועים.‬
‫ראשית, פרץ קטלני של קרינת חום.‬
‫כל דבר חי בטווח 1,000 קילומטרים‬
‫מתאדה בתוך שניות ספורות.‬
‫קרומו של כוכב הלכת מתעוות תחת המהלומה‬
‫ושולח גלי הלם סייסמיים לכל רחבי העולם.‬
‫בתוך דקות ספורות…‬
‫רעידות אדמה אדירות מטלטלות את העולם.‬
‫בעבור האלמוזאורוס…‬
‫זוהי רק ההתחלה.‬
‫רעידות האדמה גורמות לסדרה של גלים ענקיים‬
‫שחולפים בימים ובאגמים.‬
‫נחשולי מים ענקיים שוטפים את צפון אמריקה.‬
‫אפילו האדירים ביותר‬ ‫אינם יכולים לעמוד בשטף הזה,‬
‫שהולך וגואה במהירות.‬
‫פחות משעה לאחר הפגיעה,‬
‫רסיסים שהוטלו לחלל‬ ‫נמשכים בידי הכבידה בחזרה אל כדור הארץ.‬
‫הם מתלהטים במהלך המעבר באטמוספרה.‬
‫האטמוספרה הלוהטת מתקדמת כמו תופת יוקדת.‬
‫על פני הקרקע, התחושה היא כמו‬ ‫בתוך תנור בטמפרטורה של 400 מעלות.‬
‫חיות מתבשלות בחיים אט אט.‬
‫המצב מחריף כאשר‬ ‫רסיסי הסלע מתחילים ליפול מהשמיים.‬
‫פחות משעתיים לאחר הפגיעה,‬
‫סופת האש של האבק המחניק‬ ‫כבר אופפת חצי מהעולם.‬
‫החום עז כל כך‬
‫עד שעצים ניצתים ממנו.‬
‫אי אפשר להימלט מהגיהינום המתפשט.‬
‫שום דבר אינו יכול להציל אותם כעת.‬
‫שלטון האדירים של הדינוזאורים‬
‫חלף בתוך יום אחד.‬
‫האוקיינוסים נפגעו לא פחות מן היבשה.‬
‫אבק עשיר בגופרית‬ ‫ירד מהשמיים בצורת גשם חומצי.‬
‫שוניות עתיקות נהרסו.‬
‫רשת החיים קרסה,‬
‫והדבר גרם למותם של הזוחלים הימיים הגדולים.‬
‫גופותיהם שימשו כחבל הצלה לאוכלי נבלות,‬
‫שתרו אחר מוות במעמקים.‬
‫פרוקי רגליים.‬
‫כרישים.‬
‫הרחק מההרס שהאסטרואיד גרם,‬
‫צורות חיים רבים שרדו.‬
‫הן כילו את הפגרים הענקיים…‬
‫וניזונו מההכחדה.‬
‫אך על פני השטח, המצב היה שונה בתכלית.‬
‫בשנים שלאחר הפגיעה,‬
‫כדור הארץ נראה מת.‬
‫היערות…‬
‫המישורים…‬
‫ההרים…‬
‫נטולי חיים.‬
‫אך כשענן האבק התפזר…‬
‫והאור שב לבסוף…‬
‫התברר שלא הכול אבוד.‬
‫החרקים היו בין הראשונים שהגיחו…‬
‫וניזונו מהמתים.‬
‫השורדים היו מוגנים במחילות…‬
‫בגלמים…‬
‫ובגוף משוריין.‬
‫גם כמה זוחלים שרדו,‬
‫לאחר שהסתתרו מתחת לפני הקרקע.‬
‫מתחת לפני השטח של שפכי נהרות וביצות…‬
‫גם אחרים היו מוגנים מפני ההרס.‬
‫הדו-חיים.‬
‫מאחר שלא נותר מזון רב,‬
‫רק יצורים קטנים שרדו…‬
‫ובכלל זה יצורים מהשושלת שלנו,‬
‫היונקים.‬
‫הם ירשו כוכב לכת חופשי מדינוזאורים.‬
‫למראית עין, בכל אופן.‬
‫כנגד כל הסיכויים,‬ ‫קבוצה נוספת של בעלי חיים החזיקה מעמד…‬
‫בזכות הגנתם של תאי הגידול שלה.‬
‫יש לציין שבתוכם…‬
‫היה סוג של דינוזאור.‬
‫ליתר דיוק, אלה היו דינוזאורים מעופפים…‬
‫שידועים גם…‬
‫כציפורים.‬
‫לפני האסון,‬
‫מאות מינים קדומים התגוררו בעצים,‬
‫וכולם נמחו כאשר היערות בערו.‬
‫אך קומץ של עופות שוכני קרקע הצליח לשרוד.‬
‫השורדים האלה התחממו בעזרת נוצות…‬
‫והיו עצמאיים כבר מנשימתם הראשונה,‬
‫כך שהיו יכולים להתקיים מחרקים ומזרעים,‬
‫והם החלו ללכת בתוך שעות ספורות.‬
‫לפני 66 מיליון שנים,‬
‫הציפורים הפכו לענף האחרון‬ ‫ששרד מאילן היוחסין של הדינוזאורים.‬
‫מהיצורים האלה, שבשפל המדרגה…‬
‫תקום שושלת גדולה.‬
‫אך סיפורן המדהים החל‬ ‫זמן רב מאוד לפני שהאסטרואיד הגיע.‬
‫- לפני 160 מיליון שנים -‬
‫תור היורה.‬
‫תקופה של ענקים.‬
‫אך העולם האבוד הזה, של צוקים אנכיים,‬
‫הפיק סוג קטן יותר של יצורים.‬
‫הם חיו בארץ מסוכנת.‬
‫כדי לשרוד, הם התפתחו באופן חדש ומופלא.‬
‫זוהי נקבת אנכיאורניס.‬
‫היא דינוזאור מנוצה קטן…‬
‫עם שיניים חדות כמחט, שנועדו לציד חרקים.‬
‫אך גם היא עצמה משמשת מטרה לצייד.‬
‫זהו סינרפטור מתבגר…‬
‫והוא רעב.‬
‫נקבת האנכיורניס היא איטית ומגושמת.‬
‫הסינרפטור דחק אותה לפינה.‬
‫אך נקבת האנכיורניס…‬
‫רצה לכאן מסיבה מסוימת.‬
‫היא יכולה לעוף.‬
‫צעד קטן לדינוזאור,‬
‫צעד גדול לחיים עלי אדמות.‬
‫שושלת חדשה נולדה עם הדואים המוקדמים האלה.‬
‫והתעופה תעזור להם ולצאצאיהם להישאר בחיים‬
‫בתקופה שלאחר האסטרואיד.‬
‫כיום יש מקום שבו אנו יכולים‬ ‫לראות תוצאה אפשרית אחת של הסיפור הזה.‬
‫זהו עולם קודר ושומם.‬
‫בגובה ארבעה קילומטרים,‬ ‫מדבר אלטיפלאנו שבצ'ילה…‬
‫מקום שכמעט שום דבר אינו יכול לחיות בו.‬
‫אך קבוצה אחת‬ ‫של בעלי חיים מצאה דרך לשרוד כאן.‬
‫הציפורים.‬
‫בדומה לאלו שהתפתחו לאחר האסטרואיד,‬
‫השקיטנים נטלו את כישורי הדאייה‬ ‫של הדינוזאורים המעופפים הראשונים…‬
‫ויצרו סוג חדש של תעופה.‬
‫מהפכה באוויר.‬
‫כנפיים שהתפתחו כך שיהיה ניתן לנופף בהן.‬
‫זוהי טיסה בכוח שרירים,‬
‫והיא מאפשרת לשקיטנים לנוע בחיפוש אחר מזון…‬
‫בדיוק כפי שהציפורים עשו לפני מיליוני שנים.‬
‫נוצות, שהתפתחו לראשונה‬ ‫כדי לשמור על חומם של הדינוזאורים,‬
‫הפכו לכלי ייעודי לשליטה בתעופה.‬
‫וזה אינו השינוי היחיד.‬
‫שיניים הוחלפו במקורים…‬
‫שמאפשרים להן להיזון מתפריט חדש.‬
‫אך לא היה די רק בהתפתחויות בתזונה ובטיסה‬
‫כדי להבטיח את עתידן של הציפורים.‬
‫הן נעזרו גם בהתנהגות עתיקה ראוותנית למדי,‬
‫כזו שמבטיחה את הישרדות הכשירים ביותר.‬
‫חיזור.‬
‫בעבור השקיטנים,‬
‫משמעות הדבר היא תחרות ריקוד…‬
‫והם מתייחסים אליה ברצינות רבה.‬
‫השופטים ביקורתיים מאוד…‬
‫כפי שעליהם אכן להיות,‬ ‫כדי לבחור בבני הזוג הטובים ביותר.‬
‫הציפורים כמעט נכחדו,‬ ‫ביחד עם שאר הדינוזאורים.‬
‫במקום זאת, בזכות נוצותיהן וכישוריהן,‬
‫תהיה להן הזדמנות לעלות לגבהים.‬
‫אך דרכן לא תהיה קלה.‬
‫לאחר פגיעתו של האסטרואיד‬
‫צנחה הטמפרטורה בעולם‬ ‫במספר מדהים של 25 מעלות.‬
‫אך בזכות יכולתם לשרוד בקור‬
‫צמחו יערות האורנים מחדש,‬
‫מיליוני שנים ספורים לאחר הפגיעה.‬
‫זרעים הבטיחו את הישרדותם‬
‫של המחטניים הענקים מימי הדינוזאורים.‬
‫הגדולים שבכולם,‬ ‫בגובה של למעלה מ-100 מטרים,‬
‫היו עצי הסקוויה.‬
‫בצילם של היערות‬
‫הייתה קבוצה של בעלי חיים חמי דם,‬
‫שהסתתרה בצללים מזה זמן רב.‬
‫היונקים.‬
‫בתחילה הם היו יצורים קטנים,‬
‫דומים לנברנים.‬
‫לאחר שהדינוזאורים נעלמו,‬ ‫היה ביכולתם לצאת לאוויר הפתוח.‬
‫אך חמישה מיליון שנים בלבד‬ ‫לאחר פגיעת האסטרואיד,‬
‫יערות האורן הפכו לבית לסוג חדש של יצור…‬
‫שנמצא ביערות גם כיום.‬
‫הינשופים.‬
‫הציפורים הפכו משורדות לטורפות.‬
‫זוהי הלילית האפורה.‬
‫היא חמושה בטפרים חדים‬
‫ובראייה חדה עוד יותר…‬
‫ולכן היא קטלנית במעופה.‬
‫היא עפה בדממה כמעט מוחלטת ומאזינה לטרפה.‬
‫ליונקים זעירים אין מקום מבטחים.‬
‫בזמן שהינשופים הראשונים‬ ‫הטילו מורא ביערות האורן הצפוניים,‬
‫במקום אחר הלך והתפתח בית גידול חשוב אחר.‬
‫האסטרואיד מחה שלושה רבעים‬ ‫ממיני בעלי החיים והצמחים שבכדור הארץ.‬
‫לאחר שישה מיליון שנים‬ ‫שבו החיים לאזור הטרופי,‬
‫בסופו של דבר.‬
‫אך הפעם הם היו שונים לגמרי.‬
‫ההתחדשות התאפשרה בזכות עלייה אדירה…‬
‫במגוון הצמחים בעלי הפרחים…‬
‫שהיה רב יותר מאי פעם בעבר.‬
‫יערות הגשם הטרופיים.‬
‫בית הגידול המשגשג הזה‬
‫נבנה על היחסים הקרובים שבין הפרחים‬
‫לבין החרקים שאיבקו אותם.‬
‫אך למקום הגיע דייר חדש,‬
‫שפלש לממלכתם של החרקים.‬
‫באמצעות כישורי תעופה שלא ייאמנו,‬
‫הוא הצליח לנווט בעולם הג'ונגל הסבוך.‬
‫הוא הפך לזעיר,‬
‫וכך השיג גישה‬
‫לצוף המתוק של הפרח…‬
‫וצאצאיו עושים זאת גם כיום.‬
‫יונקי הדבש.‬
‫כדי לשדוד את הצוף,‬
‫הם פיתחו את היכולת‬ ‫לרחף במקום, בדומה לחרקים…‬
‫כשכנפיהם נעות 80 פעמים בשנייה.‬
‫מקורם הארוך מאפשר להם‬ ‫להיזון מסוגים רבים של פרחים.‬
‫יונקי הדבש זריזים יותר‬ ‫מרבים מיריביהם, החרקים.‬
‫אך כל הפעילות הזאת‬ ‫מביאה עימה צמא אדיר לאנרגייה…‬
‫ולכן הם נאבקים על הפרחים הטובים ביותר.‬
‫המקורים משמשים להם גם ככלי נשק.‬
‫אך לסוג אחד של יונק דבש אין צורך להילחם.‬
‫יש לו תכונה מיוחדת‬ ‫שמותירה את המתחרים מאחור.‬
‫הקוליברי ארך המקור.‬
‫יש לו איבר מרשים באורכו.‬
‫מקורו הוא כמו מפתח במנעול,‬
‫כך שרק הוא יכול ליהנות‬ ‫מהצוף הקשה להשגה של הברוגמנסיה.‬
‫בעידנים שלאחר האסון,‬
‫גם אם היערות‬ ‫כבר לא היו שייכים לדינוזאורים ענקיים,‬
‫דודניהם הזעירים יישבו אותם שוב‬
‫באופן חדש לגמרי.‬
‫אך לא בכל רחבי העולם‬ ‫הועיל לבעלי החיים להפוך לקטנים.‬
‫- לפני 20 מיליון שנים -‬
‫מותם של הדינוזאורים‬
‫הותיר רבים מבתי הגידול‬ ‫הגדולים בעולם חופשיים לכל דכפין…‬
‫ובעיקר את המישורים.‬
‫ובדרום אמריקה המוקדמת,‬ ‫46 מיליון שנים לאחר פגיעת האסטרואיד,‬
‫לציפורים שוכנות קרקע‬
‫היה מספיק מרחב‬ ‫כדי להתפתח לטורף הקטלני ביותר…‬
‫מאז הטירנוזאורוס רקס.‬
‫היצור הזה משחר לטרף בין עצי הדקל.‬
‫הוא ירש את התכונות‬ ‫התוקפניות ביותר של שושלתו העתיקה.‬
‫עדר של יונקים מוקדמים רועה בקרחת היער.‬
‫התאוסודון, שגודלו דומה‬ ‫לזה של הלמה בת ימינו.‬
‫נקבה בוגרת פוקחת עין.‬
‫אך היא אינה מבחינה…‬
‫בעוף האימה.‬
‫עם ראש בצורת מכוש וגובה של שני מטרים וחצי,‬
‫הוא הקריב את התעופה לטובת הכוח.‬
‫היא חשה שמשהו אינו כשורה…‬
‫אך עוף האימה נע בשקט מוחלט כמעט.‬
‫הציד מתחיל.‬
‫עוף האימה מסוגל להגיע‬ ‫למהירות 50 קילומטרים בשעה…‬
‫והוא בחר לו טרף צעיר…‬
‫שמפגר מאחור.‬
‫בעזרת משקלו של ראשו הענק,‬
‫הוא יכול לשנות כיוון על נקלה.‬
‫זהו הזמן למהלומה הסופית.‬
‫עופות האימה הפראיים‬ ‫שלטו במישורי דרום אמריקה עתה.‬
‫אך בצידו השני של העולם,‬
‫היבשות, שנעות תמיד, כתבו עתה פרק חדש‬
‫בסיפורם של החיים.‬
‫- לפני 15 מיליון שנים -‬
‫אוסטרליה נעה צפונה במשך מיליוני שנים,‬
‫ותוך כדי כך יצרה ים רדוד ענק…‬
‫ערש חדש לחיים.‬
‫הם צמחים…‬
‫וגם בעלי חיים.‬
‫אלה הם האלמוגים.‬
‫באמצעות אנרגייה מהשמש,‬
‫הם יצרו את המבנה החי‬ ‫הגדול ביותר בכוכב הלכת שלנו אי פעם:‬
‫השוניות הטרופיות.‬
‫לפני 15 מיליון שנים‬ ‫הציעו הערים הימיות העצומות האלו‬
‫הזדמנויות למגוון של שורדים.‬
‫מן המעמקים באו הכרישים.‬
‫השוניות משכו גם כמה‬ ‫מאחרוני הזוחלים הימיים.‬
‫הצבים.‬
‫בגן העדן התת-ימי הזה‬
‫התפתחו גם אין ספור סוגים חדשים של דגים.‬
‫השפע, שהלך וגדל,‬ ‫גלש עד מהרה לרחבי האוקיינוס…‬
‫ומילא אותו בחיים.‬
‫אך שושלת חסרת לאות אחת…‬
‫הבחינה בכך.‬
‫פעם נוספת, אלו היו הציפורים.‬
‫ליתר דיוק, עופות הים.‬
‫לפני מיליוני שנים‬
‫הם מצאו דרך מרהיבת עין‬ ‫לבזוז את השפע של האוקיינוסים:‬
‫פלישה אווירית.‬
‫והדבר מתרחש כיום עדיין.‬
‫הפולשות הגדולות ביותר…‬
‫הן הסולות.‬
‫הראייה החדה שלהן מאפשרת להן‬ ‫לאתר כדור של דגים ממרחק קילומטר וחצי.‬
‫הן צוללות מגובה רב‬
‫ומפלחות את פני המים‬ ‫במהירות של קרוב ל-90 קילומטרים בשעה.‬
‫גולגולת שהתפתחה במיוחד‬
‫וכנפיים שניתנות לקיפול‬
‫הופכות אותן לטילים חיים.‬
‫יתר על כן,‬
‫סולות יכולות לעצור את נשימתן‬ ‫במשך למעלה מ-40 שניות.‬
‫עופות הים העתיקים האלה הם ציידים מומחים.‬
‫המתקפה האווירית שלהם‬
‫מאפשרת להם להתחרות‬ ‫בטורפים הגדולים ביותר באוקיינוס,‬
‫הכרישים.‬
‫זלילות כאלו הן עדיין‬ ‫בין המחזות מרהיבי העין ביותר בטבע,‬
‫בדיוק כפי שהיו לפני 15 מיליון שנים.‬
‫הדינוזאורים לא כבשו את האוקיינוסים מעולם,‬
‫אך צאצאיהם המעופפים‬ ‫מצאו דרך לעשות זאת, בסופו של דבר.‬
‫הם כבשו את הימים בהצלחה כה רבה‬
‫עד שעופות ים הקימו‬ ‫מושבות ענק בכל רחבי העולם…‬
‫וכיום הן בין ההתכנסויות‬ ‫המדהימות ביותר של חיים עלי אדמות.‬
‫אך ניצחונן של הציפורים‬ ‫על האוקיינוסים לא היה שלם.‬
‫את ההישג העיקרי שלהן‬
‫אפשר לראות טוב במיוחד‬ ‫בעולם שנותר מאחור בזמן.‬
‫איי גלאפגוס.‬
‫אלו איגואנות ימיות,‬
‫צאצאיהן של לטאות ששרדו את פגיעת האסטרואיד.‬
‫בדומה לרוב הזוחלים,‬ ‫הן חייבות לרבוץ באור השמש כדי להתחמם.‬
‫אך הן אינן היחידות שמשתזפות כאן.‬
‫מצטרפת אליהן ציפור יוצאת דופן.‬
‫הפינגווין.‬
‫וזהו פינגווין הגלאפגוס.‬
‫במהלך עשרות מיליוני שנים‬ ‫שינו אבות אבותיו את ייעודן של כנפיהם,‬
‫כך שלא ישמשו עוד לתעופה באוויר,‬
‫אלא כדי לעשות משהו מרשים…‬
‫מתחת לגלים.‬
‫טיסה מתחת לפני הים.‬
‫לפינגווינים יש שליטה עילאית בציפה…‬
‫וגופם הוא מהמעוצבים ביותר שבכל בעלי החיים,‬
‫דבר שהופך אותם‬ ‫לציפורים השחייניות הטובות בעולם.‬
‫הוא תר אחר דגים ומרחף כמו יונק דבש…‬
‫ביציבה מושלמת.‬
‫לעומת זאת, האיגואנות‬ ‫בעלות הדם הקר הן איטיות וחסרות מרץ.‬
‫הן יכולות להיזון רק מאצות דלות באנרגייה…‬
‫ונתונות לחסדי הזרמים.‬
‫הפינגווינים חמי הדם שונים מהן בתכלית,‬
‫עם מהירותם וזריזותם…‬
‫והם תופסים דגים על נקלה.‬
‫טיסה מתחת לפני הים‬
‫אפשרה לפינגווינים‬ ‫לנצל את הימים יותר מאי פעם בעבר.‬
‫האיסטרטגיה שלהם נחלה הצלחה כה רבה‬
‫עד שהם יישבו‬ ‫את כל היבשות שבחצי הכדור הדרומי…‬
‫והתפתחו ל-18 המינים שמוכרים לנו כיום.‬
‫הפרק האחרון והמרשים בסיפורן של הציפורים,‬
‫שושלת שנמחתה כמעט.‬
‫אך בזכותם של מעט השורדים‬ ‫מאילן היוחסין של הדינוזאורים,‬
‫עלו הציפורים מתוך ההריסות.‬
‫במהלך 66 מיליון שנים,‬
‫הן המציאו את עצמן בחדש בשלל צורות.‬
‫כיום, כשיש 10,000 מינים של ציפורים,‬
‫הן מצאו דרך לשגשג‬ ‫כמעט בכל אזור בכוכב הלכת.‬
‫אך הן אינן היחידות שכבשו את העולם.‬
‫לפני זמן לא רב כל כך,‬
‫יבשות אמריקה עדיין היו‬ ‫תחת שלטונם של עופות האימה.‬
‫אך טורפי העל האלה יהפכו לטרף בעצמם בקרוב.‬
‫גם שורדים אחרים מפגיעת האסטרואיד התפתחו.‬
‫הם יצאו מתחת לצילם של הדינוזאורים‬
‫והפכו לגדולים ומסוכנים יותר.‬
‫הגיעה השעה לעלייתם…‬
‫של היונקים.‬
‫תרגום כתוביות: עמוס דיאמנט‬